Downloaded @ subs4series.com ﻿1
Αν ο κος Λα Κος δεν ήταν ύποπτος, γιατί προσήχθη για ανάκριση;
Δεν ήταν ανάκριση.
Αρχικά, δεν είχαμε λόγο να τον υποπτευτούμε ως φονιά.
Ο Τζούλιαν είναι πληροφορικάριος, όχι εγκληματίας.
Δεν θα επιβιώσει εκεί μέσα.
Τρεις κοπέλες δουλεύαμε μαζί. Η Γκλόρια, εγώ και η Τρίνα.
Καλύπταμε η μία την άλλη.
Ο Ντε Μάρκο έβαλε την Γκλόρι να καρφώσει τον Μόγια;
Και να φυτέψει όπλο στο δωμάτιό του
για να φυλακιστεί μια και καλή.
Η έρευνά μας ανακάλυψε 33 νέα άτομα που ίσως σχετίζονται με την υπόθεση.
Ως κι ο ερευνητής μου αναφέρεται.
- Δεν έχω καμία σχέση με την υπόθεσή σου. - Τότε, δεν έχεις λόγο ανησυχίας.
Κάθε μάρτυρας μάς δίνει πάτημα για τον επόμενο.
Ο Βαλ οδηγεί στον Σλάι Τζούνιορ. Αυτός, στην Τρίνα.
Ελπίζω να φτάσουμε στον Ντε Μάρκο.
Σας συνέλαβε ποτέ ο πράκτορας Τζέιμς Ντε Μάρκο;
Δεν μου θυμίζει κάτι.
Δεν μου είπατε πριν καταθέσετε σήμερα ότι η Γκλόρια Ντέιτον ήταν πληροφοριοδότης
του πράκτορα Τζέιμς Ντε Μάρκο;
Σας είπα πολλά γιατί πληρώνατε το ενοίκιό μου.
Θα είχες εναλλακτικό ύποπτο, όχι κάποια θεωρία συνωμοσίας.
Κρίνεται η ζωή μου εδώ.
Ο Πίτερ Στέργος;
Το όνομα προέκυψε όταν έψαχνα σύνδεση μεταξύ Μπίσοπ και Ντε Μάρκο.
- Στήνω παγίδα. - Με δόλωμα τον Στέργος.
Ο Μπίσοπ κι ο Ντε Μάρκο πήγαν στου Στέργος.
Οι δυο τους έκαναν διάρρηξη στο σπίτι πιθανού μάρτυρα της υπεράσπισης.
Οι εγκληματίες με σήμα είναι οι χειρότεροι.
Αν τον κυνηγήσεις, δες να μην αστοχήσεις.
ΠΕΜΠΤΗ 3 ΑΥΓΟΥΣΤΟΥ 06:06 Μ.Μ.
Νωρίς ήρθες.
Κι εσύ το ίδιο.
Δεν είχα ύπνο.
Σκεφτόμουν τι θα πω για τη λίστα μαρτύρων και είμαι έτοιμη.
Υπερβολικά έτοιμη. Πόσους καφέδες ήπιες;
Μόνο έναν βιετναμέζικο.
Κι έναν κρύο.
Κι αυτό είναι τσάι λάτε, δεν μετράει.
Σου έφερα μπουρίτο για πρωινό.
Αλλά βιάσου γιατί τα λιμπίζονται ο Μπάτμαν κι ο Ρόμπιν.
Όχι, ευχαριστώ. Στο κουτί είναι όσα χρειαζόμαστε.
Κάνε μου μια χάρη. Διπλοτσέκαρέ τα όλα.
Πάντα το κάνω.
Άργησα;
- Όχι. - Όχι.
Ο Γκουστάβο έκανε ό,τι μπορούσε.
Ελπίζω ο Τζούλιαν να μην αδυνάτισε κι άλλο.
Αποφάσισες τι θα κάνεις με το βίντεο της παρακολούθησης;
Όχι ακόμα. Είναι ωρολογιακή βόμβα.
Είναι άχρηστο,
εκτός κι αν η δικαστής επιτρέψει την κατάθεση του Ντε Μάρκο.
Λες η δικαστής Τέρνερ να μας δώσει τον Ντε Μάρκο
μετά το φιάσκο της Τρίνα;
Αν δεν το πετύχουν οι σημερινοί μάρτυρες, θα πρέπει να αποκαταστήσουμε την Τρίνα.
Ο Ντε Μάρκο θα την απείλησε για να ψευδορκήσει.
Ίσως την ξανακερδίσουμε.
Καλή τύχη.
Σίσκο, βρες την Τρίνα.
Αν της προσφέρουμε προστασία, ίσως πει τι έγινε.
Θα το κανονίσω.
Έχουμε μια ώρα πριν το δικαστήριο.
Έλα να με πάρεις όταν είναι να φύγουμε.
Ναι.
Να σκίσεις, μωρό μου.
ΑΣΥΡΜΑΤΗ Κ...
Χάλερ και Συνεργάτες.
Μισό, τι πράγμα;
Θα το έστελνε μια ασκούμενη.
Δεν πειράζει. Θα το στείλω εγώ. Μ' αρέσει να στέλνω πράγματα. Συγγνώμη.
Γαμώτο!
Μαλακίες.
Είσαι καλά;
Έχω πελαγώσει με όσα κάνω ως δεύτερη συνήγορος στη δίκη
και έχω αμελήσει όλα τα άλλα.
Έχω μυριάδες ληξιπρόθεσμα τιμολόγια.
Και πρέπει να είμαι στο γραφείο της δικαστού σε 51 λεπτά.
Αφού σας πάω στο δικαστήριο, θα παραδώσω το κουστούμι του Τζούλιαν.
Μετά, θα κανονίσω για τα τιμολόγια.
Αλήθεια λες;
- Ναι. - Θεέ μου, Ίζι.
Σ' ευχαριστώ. Δες πρώτα το ενοίκιο, μη μας κάνουν έξωση.
Σοβαρολογώ. Σε τρεις μέρες, θα βρούμε τα έπιπλά μας στον δρόμο.
Θα πάω εγώ η ίδια την επιταγή.
Σου είμαι υπόχρεη. Πολύ.
Ηρέμησε. Θα σε στηρίξω.
Και Λ... Θα σκίσεις.
Ειλικρινά το ελπίζω.
Ξέρεις τι χρειάζομαι;
Κι άλλη καφεΐνη.
Εντάξει.
ΑΠΟ ΚΑΤ: SOS - ΕΙΣΑΙ ΚΟΝΤΑ;
ΑΝΩΤΑΤΟ ΔΙΚΑΣΤΗΡΙΟ Λ.Α.
Θυμίζω. Θέλουμε να μπει ο βασικός μάρτυρας, ο Μπίσοπ.
Οι άλλοι είναι για περισπασμό.
Να κάθεσαι αριστερά του δικαστή.
Είναι σαν κόλπο των Τζεντάι. Λιγότερη αντιπαράθεση.
Μίκι, εγώ σου έμαθα το κόλπο των Τζεντάι. Το είδα σε περιοδικό.
- Αλήθεια; - Ναι!
Νόμιζα ότι ήταν ο Λίγκαλ. Τα έχω παίξει.
Πώς τα πάει στον οίκο ευγηρίας;
Μου έστειλε μήνυμα το πρωί. Με ικετεύει να του πάω βρόμικα.
Πώς λες να τα πάει;
Δεν τον αντέχω. Είναι πολύ αυτάρεσκος.
Μην τον αφήνεις να σε προβοκάρει.
Χάλερ.
Ναι. Τον μισώ.
Καλημέρα, συνήγοροι. Έχουμε πολλά, οπότε ας ξεκινήσουμε.
Κε Φόρσαϊθ, προλάβατε να μελετήσετε την τροποποιημένη λίστα μαρτύρων;
Ναι, αλλά είναι άστοχο να την αποκαλούμε τροποποιημένη λίστα.
Τα 33 νέα ονόματα δεν είναι τροποποίηση.
Είναι μια εντελώς νέα λίστα. Είναι τελείως παράλογο.
Αν μου επιτρέπετε, Εντιμότατη.
Θα δεχόμασταν έναν συμβιβασμό που πιστεύω ότι θα ικανοποιούσε τον κο Φόρσαϊθ.
Έχουμε αφαιρέσει κάποια ονόματα από τη λίστα μαρτύρων.
Έχετε αφήσει μόνο τρία ονόματα.
Πριν από 48 ώρες, είχατε 30 άτομα καίριας σημασίας για την υπόθεση.
Τώρα, αρκούν ο πατέρας Σιλβέστερ Φουνάρο, ο Πίτερ Στέργος και ο Νιλ Μπίσοπ;
Βασικά, χρειαζόμαστε τέσσερις, αλλά αποφανθήκατε κατά του Ντε Μάρκο,
οπότε τα απλοποιήσαμε.
Η Πολιτεία εξακολουθεί να ενίσταται σ' αυτά τα άτομα.
Ο Φουνάρο είναι δικηγόρος χωρίς άδεια που δεν σχετίζεται με την υπόθεση.
Ό,τι κι αν πει, θα είναι απλώς έμμεση μαρτυρία.
Βασικά...
Θα καταθέσει για τη σχέση του με τον Χέκτορ Μόγια.
Εξού, γνωρίζει πολλά για το θύμα και το κίνητρο του φόνου.
Όπως είπα, έμμεση μαρτυρία.
Σας άκουσα και την πρώτη φορά. Έχετε άλλες αντιρρήσεις;
Ναι. Η Πολιτεία ενίσταται στη συμπερίληψη του Πίτερ Στέργος.
Ερευνήσαμε αυτό το άτομο.
Δεν βρήκαμε καμία σχέση ανάμεσα σ' αυτόν και την υπόθεση.
Η υπεράσπιση θα παρουσιάσει μια εναλλακτική θεωρία
για τον φόνο της Γκλόρια Ντέιτον.
Ο κύριος Στέργος ίσως δώσει μαρτυρία
που συνδέει τον φόνο με διπλή ανθρωποκτονία
κοντά στην οικία του προ δεκαετίας.
Προ δεκαετίας;
Θα αστειεύεστε!
Επιμένουμε επιτακτικά να μην επιτραπεί η προσπάθεια αλίευσης πληροφοριών.
Καμία σχέση με αλίευση πληροφοριών.
Αυτό θα φανεί ξεκάθαρα όταν καταθέσει ο κος Στέργος.
Κάτι άλλο, κύριε Φόρσαϊθ;
Ναι, Εντιμότατη.
Και πάλι, ο ερευνητής μου, ο Νιλ Μπίσοπ, είναι στη λίστα.
Δεν είναι μάρτυρας του εγκλήματος.
Η υπεράσπιση επιχειρεί ένα τέχνασμα για να μάθει τη στρατηγική μας.
Με όλον τον σεβασμό προς τον κο Φόρσαϊθ, αυτό είναι παράλογο.
Η εισαγγελία έχει ήδη ολοκληρώσει, άρα γνωρίζουμε τη στρατηγική.
Κι έτσι, ο κος Μπίσοπ δεν μπορεί να παράσχει σχετική μαρτυρία.
Η υπεράσπιση δικαιούται να αμφισβητήσει τη συγκέντρωση κι ανάλυση στοιχείων,
όπως είναι οι μαρτυρίες.
Κανένα προηγούμενο δεν μας εμποδίζει να καλέσουμε τον ερευνητή τους.
Επιπλέον, τα εφετεία έχουν επανειλημμένα αποφανθεί
ότι η υπεράσπιση δικαιούται ευρύ πλαίσιο παρουσίασης της υπόθεσης
κι ότι οι προσπάθειες παρακώλυσης της ανάκρισης
ή παρουσίασης εναλλακτικών θεωριών είναι επικίνδυνες κι ακυρωτέες.
Έχω τη σχετική νομολογία, αν θέλετε να τη δείτε.
Δεν θα χρειαστεί. Το δικαστήριο είναι έτοιμο να αποφανθεί.
Θα δεχτώ τις ενστάσεις του κου Φόρσαϊθ
στους Σιλβέστερ Φουνάρο και Πίτερ Στέργος,
εκτός αν η υπεράσπιση επιθυμεί να επιμείνει στη συμπερίληψή τους;
Ωστόσο, θα απορρίψω την ένσταση προς τον Νιλ Μπίσοπ.
Όπως επισημάνθηκε, δικαιούνται να κάνουν ερωτήσεις
για τον χειρισμό της υπόθεσης από την Πολιτεία.
- Κατανοητό, Εντιμότατη. Ευχαριστώ. - Καλώς. Κάτι άλλο;
Όχι.
Καλώς. Μπορείτε να φύγετε. Τα λέμε στο δικαστήριο.
Ο ΔΙΚΗΓOΡΟΣ ΜΕ ΤΗ ΛIΝΚΟΛΝ
Η ΓΩΝΙΑ ΤΟΥ ΓΚΟΥΣΤΑΒΟ ΜΟΔΑ ΓΙΑ ΑΝΤΡΕΣ
Ορίστε. Το στένεψαν ακόμα λίγα εκατοστά.
Θα σου κάνει καλύτερα τώρα.
Σ' ευχαριστώ.
Κοιμήθηκες το βράδυ;
Τζούλιαν, η Τρίνα ήταν μια αναποδιά. Όμως, σου εγγυώμαι, το σχέδιο λειτουργεί.
Έχουμε νέα στοιχεία κατά του Ντε Μάρκο, κι είναι σπουδαία.
Μελετάμε πώς θα τα αξιοποιήσουμε, ναι;
Έλα.
Το πρώτο που μου έμαθε ο πατέρας μου ήταν
"Μια καλοδεμένη γραβάτα είναι το πρώτο σοβαρό βήμα στη ζωή".
Όσκαρ Ουάιλντ.
"Η γενναιοδωρία είναι η ουσία της φιλίας".
Κι αυτό του Ουάιλντ;
Αγαπημένος μου.
Ο μπαμπάς μου δεν ήταν και πολύ παρών.
Προφανώς, ήταν μεγάλος μαλάκας, οπότε μάλλον δεν έχασα πολλά.
Μόνο αυτό με τη γραβάτα.
Καλύτερα τώρα.
Έχω τα χάλια μου, έτσι; Το βλέπω στα μάτια του Ντέιβιντ.
Με κοιτά σαν ζωντανό νεκρό.
Έχασες πολύ βάρος, Τζούλιαν. Απλώς ανησυχεί για σένα.
Αυτό το κουστούμι σού κάνει καλύτερα. Είσαι κομψός.
Σκεφτόμουν κάτι.
Θα βοηθούσε αν καταθέσω;
Όχι. Είναι...
πολύ κακή ιδέα να βάζεις τον πελάτη στο εδώλιο,
ιδίως τώρα.
Η εισαγγελία θα εστιάσει στο επάγγελμά σου κι οι ένορκοι θα αντιδράσουν άσχημα.
Μακάρι να μπορούσα να κάνω κάτι.
Όχι μόνο για μένα.
Αναλογίζομαι ξανά και ξανά εκείνο το βράδυ.
Ίσως αν δεν είχαμε τσακωθεί,
αν την είχα ηρεμήσει ή αν είχα μείνει μαζί της,
ίσως να ζούσε ακόμα;
Τζούλιαν, κοίτα.
Η Γκλόρια είχε μπλέξει με λάθος ανθρώπους. Εντάξει;
Δεν ήταν στο χέρι μας να τη σώσουμε.
Μόνο αν κερδίσουμε θα τη βοηθήσουμε, εντάξει;
Τρίνα!
Τρίνα, είσαι μέσα;
Τρίνα, είσαι εδώ;
Με έστειλε ο Μίκι Χάλερ.
Σίσκο;
Έχει φύγει.
Το σπίτι ήταν ξεκλείδωτο και χάλια.
Είτε την κοπάνησε βιαστικά είτε την επισκέφτηκαν.
Φοβήθηκε τον Ντε Μάρκο, όχι το καρτέλ.
Αν την τσάκωσε, πλέον δεν αλλάζει κάτι.
Δεν νομίζω. Γιατί να τη βλάψει τώρα;
Έκανε ό,τι της ζήτησε.
Όχι, η Τρίνα έπεσε στα βαθιά. Κάπου έχει κρυφτεί.
Πού;
Μπορείς να ψάξεις σ' ένα άλλο μέρος.
ΣΧΟΛΗ ΧΟΡΟΥ ΛΕΤΣ
Κατ, τι έγινε;
Έπαθα ρήξη χιαστού χτες.
- Σκατά. - Είμαι καλά.
Μου έδωσαν παυσίπονα, αλλά χρειάζομαι εγχείρηση.
Θα χάσω τη σεζόν, ίσως και παραπάνω.
Λυπάμαι, αγάπη.
Μένουν μόνο τρία επεισόδια, αλλά θέλουν αντικαταστάτρια.
Γι' αυτό σε πήρα.
Πρότεινα εσένα.
Αυτό είναι...
Ευχαριστώ, αλλά ξέρεις ότι έχω καιρό να ασχοληθώ.
Ευκαιρία να ξανασχοληθείς.
Δεν εμπιστεύομαι καμία άλλη γι' αυτό.
Θα έσκιζες, Ιζ.
Δεν ξέρω τι να πω.
Έδειξα τη δουλειά σου.
Θέλουν να σε γνωρίσουν. Αύριο έχουν οντισιόν.
Μην ανησυχείς. Η δουλειά είναι δική σου, αν τη θες.
Η οντισιόν είναι τυπικότητα.
Αλλά να ξέρεις, το στούντιο και το δίκτυο θα είναι εκεί.
Τι ώρα αύριο;
Πειστήριο Ζ της υπεράσπισης.
Τα τηλεφωνικά αρχεία της Γκλόρια Ντέιτον
που παρασχέθηκαν από την εισαγγελία.
Καμία αντίρρηση, Εντιμότατη.
Να καταγραφεί.
Ντετέκτιβ Γουίτεν, έχετε ξαναδεί αυτά τα αρχεία;
Ναι. Εγώ τα ζήτησα.
Στην πρώτη σελίδα υπάρχουν κάποιες σημειώσεις.
- Είναι δικές σας; - Ναι.
Θα τις διαβάσετε, παρακαλώ;
24 Αυγούστου.
Γιατί σημειώσατε την ημερομηνία;
Τότε έλαβα τα αρχεία από την εταιρεία κινητής.
Στις 24 Αυγούστου.
Δηλαδή, 14 μέρες αφότου δολοφονήθηκε η Γκλόρια Ντέιτον.
Ως τότε, ο Τζούλιαν Λα Κος είχε πλέον συλληφθεί, σωστά;
Ναι, σωστά.
Σε τι χρησίμευαν τότε αυτά τα αρχεία;
Η έρευνα δεν σταματά μετά τη σύλληψη.
- Το διερεύνησα ενδελεχώς. - Μάλιστα.
- Παρουσίαζε ενδιαφέρον κάποια κλήση; - Ναι.
Η κλήση από τον πελάτη σας, Τζούλιαν Λα Κος, τη βραδιά του φόνου.
Τι διάολο κάνει;
ΘΑ ΔΕΙΣ.
Ντετέκτιβ, θα πάτε στη σελίδα εννιά των αρχείων;
Βλέπετε τον επισημασμένο αριθμό; Αυτόν που τελειώνει σε 6700;
Ναι, κωδικός περιοχής 213-632-6700.
Πότε τον κάλεσε η κυρία Ντέιτον; Ημερομηνία και ώρα;
Στις 3 Αυγούστου και ώρα 6:47 μ.μ.
Στις 3 Αυγούστου. Μια βδομάδα πριν τη δολοφονήσουν.
Ντετέκτιβ Γουίτεν, σας δείχνω
το επισημασμένο ως Πειστήριο Α της υπεράσπισης.
Ένσταση.
Τι σχέση μπορεί να έχει η φωτογραφία με τα τηλεφωνικά αρχεία;
Το πειστήριο έγινε δεκτό νωρίτερα.
Τώρα θα δείξω τη σχέση.
Η ένσταση απορρίπτεται.
Έχουμε καθορίσει ότι η φωτογραφία τραβήχτηκε
όταν επιδόθηκε κλήτευση στην Γκλόρια Ντέιτον
σε σχέση με την αγωγή του Χέκτορ Μόγια.
Θα διαβάσετε την ώρα και την ημερομηνία;
Ώρα 6:06 μ.μ. στις 3 Αυγούστου.
Τον αριθμό που προσδιορίσαμε στα τηλεφωνικά αρχεία της.
- Πότε είπαμε ότι τον κάλεσε; - Στις 6:47 μ.μ.
Άρα, για να γίνει σαφές,
η Γκλόρια Ντέιτον έλαβε την κλήτευση στις 3 Αυγούστου το βράδυ.
Και 41 λεπτά αργότερα, έκανε αυτήν την κλήση, σωστά;
- Ναι, αλλά... - Επιχειρήσατε να ελέγξετε τον αριθμό;
- Δεν θυμάμαι. - Δεν θυμάστε;
- Μην ανησυχείτε. Έχετε το κινητό σας; - Ένσταση.
Για ποιον λόγο;
Παρενόχληση. Εμπρηστικό κι άσχετο.
Ό,τι κόλπο κι αν επιχειρεί ο συνήγορος, αποσκοπεί μόνο στον εντυπωσιασμό.
Εντυπωσιασμό;
Οι ένορκοι αξίζουν να μάθουν ποιον κάλεσε η κα Ντέιτον
αφού έλαβε την κλήτευση.
Θα το μάθουμε καλώντας τον αριθμό τώρα.
Η ένσταση απορρίπτεται. Συνεχίστε.
Ευχαριστώ. Ξέρετε κάτι;
Ορίστε το δικό μου.
Ντετέκτιβ, θα καλέσετε τον αριθμό;
Υπηρεσία Δίωξης Ναρκωτικών, Τμήμα Λος Άντζελες.
Με ποιον να σας συνδέσω;
Εμπρός; Μπορώ να σας εξυπηρετήσω; Ναι;
Συγγνώμη, λάθος αριθμός.
Ησυχία!
Λοιπόν, ντετέκτιβ, θα συμφωνούσατε
ότι μόλις η κα Ντέιτον κλητεύθηκε,
προφανώς κάλεσε τη Δίωξη Ναρκωτικών;
Είναι αδύνατο να ξέρουμε αν κάλεσε. Ίσως πήρε άλλος από το κινητό της.
Αναρωτηθήκατε ποτέ αν η κυρία Ντέιτον είχε κάποια σχέση με τη Δίωξη Ναρκωτικών;
Αν είναι πληροφοριοδότης;
Όχι.
Κοιτάξτε, δεν γνώριζα για την κλήτευση εκείνη τη στιγμή.
Επιπλέον, αν κάποιος ήταν πληροφοριοδότης,
δεν θα καλούσε τον κύριο αριθμό της Δίωξης.
Δεν είχα λόγο να φανώ καχύποπτος για αυτό το τηλεφώνημα.
Σταθείτε. Συγγνώμη, ντετέκτιβ. Απλώς έχω μπερδευτεί λιγάκι.
Πριν, είπατε ότι δεν θυμάστε αν ελέγξατε το τηλεφώνημα ή όχι.
Τώρα, λέτε ότι γνωρίζατε για το τηλεφώνημα,
αλλά δεν είχατε υποψίες;
- Διαστρεβλώνετε όσα είπα. - Ας το αναδιατυπώσω.
Γνωρίζατε ότι το θύμα κάλεσε τη Δίωξη Ναρκωτικών
μια βδομάδα πριν τον φόνο; Ναι ή όχι.
Όχι.
Ντετέκτιβ, μόλις καταθέσατε
πως δεν γνωρίζατε
για την κλήτευσή της για την αγωγή του Χέκτορ Μόγια.
Θυμάστε πότε το μάθατε;
Πριν από λίγους μήνες, όταν η υπεράσπιση έστειλε τα στοιχεία.
Τι κάνατε με αυτές τις πληροφορίες;
Τις έλεγξα, όπως κάνω με ό,τι πληροφορίες λαμβάνουμε.
Και πού καταλήξατε;
Ότι δεν είχε καμία σχέση με την υπόθεση. Ήταν κάτι τυχαίο.
Τυχαίο;
Μα, ντετέκτιβ, μόλις μάθαμε ότι η Γκλόρια Ντέιτον κάλεσε τη Δίωξη
μόλις κλητεύθηκε γι' αυτήν την υπόθεση.
Δεν ακούγεται πολύ τυχαίο.
Ένσταση. Ο συνήγορος καταθέτει;
Δεκτή. Κάντε μια ερώτηση, κε Χάλερ.
Ντετέκτιβ, αν γνωρίζατε ότι μια βδομάδα προτού δολοφονηθεί
η Γκλόρια Ντέιτον κλητεύθηκε και μετά κάλεσε τη Δίωξη Ναρκωτικών,
θα σας ενδιέφερε να μάθετε τον λόγο;
Ένσταση. Εικασίες.
Δεκτή.
Δεν έχω άλλες ερωτήσεις.
Πολύ καλά. Θα κάνουμε ένα μικρό διάλειμμα.
Ντετέκτιβ Γουίτεν, μπορείτε να φύγετε. Οι ένορκοι να θυμούνται τη σύσταση.
Κυρία Πρόεδρε, να πλησιάσουμε την έδρα;
Παρακαλώ.
Δικαστή Τέρνερ, με βάση όσων ακούσαμε,
ζητάμε να αναθεωρήσετε για την κατάθεση του πράκτορα Ντε Μάρκο.
Η συνάφειά της τέθηκε υπό νέο πρίσμα.
Όλα αυτά είναι υπονοούμενα.
Δεν οδηγούν πουθενά. Η υπεράσπιση το ξέρει.
- Απλώς επιδιώκει αναστάτωση. - Δεν επιδιώκουμε αναστάτωση.
Τα εφετεία συστηματικά επιτρέπουν ακριβώς τέτοιες θεωρίες για ενοχή τρίτων
κι αντιστρέφουν όταν δεν επετράπησαν.
Συγχαρητήρια, κε Χάλερ. Επιτρέπω να καταθέσει ο Ντε Μάρκο.
Αλλά όσον αφορά αυτήν την κατάθεση, θα είστε υπό στενό έλεγχο.
Μόνο σχετικές ερωτήσεις.
Ευχαριστώ, κα Πρόεδρε.
Τι έγινε;
Η δικαστής επέτρεψε να καταθέσει ο πράκτορας Ντε Μάρκο.
- Αυτό είναι καλό, έτσι; - Πολύ καλό.
Τώρα, μένει να τον αναγκάσουμε να έρθει.
Αν χρειαστεί, ο Σίσκο θα κατασκηνώσει έξω από το ομοσπονδιακό κτίριο.
Αρκεί να κλητευθεί ο Ντε Μάρκο.
Πίστεψέ με, αυτά είναι πολύ καλά νέα.
ΠΡΟΣ ΣΙΣΚΟ: ΚΛΗΤΕΥΣΕ ΤΟΝ ΝΤΕ ΜΑΡΚΟ
ΑΠΟ ΛΟΡΝΑ: ΚΛΗΤΕΥΣΕ ΤΟΝ ΝΤΕ ΜΑΡΚΟ
Κένταλ Ρόμπερτς;
- Ποιος είστε; - Με έστειλε ο Μίκι Χάλερ.
Είχατε νέα από μια παλιά φίλη, την Τρίνα Ράφερτι;
Ανησυχούμε για εκείνη.
Γιατί να ξέρω πού είναι;
Ο Μίκι είπε ότι καλύπτατε η μία την άλλη.
Ίσως να επικοινώνησε.
Όπως του είπα ήδη, αυτό ήταν πολύ παλιά.
Υποσχέθηκε να μη με μπλέξει, εντάξει;
Παρακαλώ, φύγετε.
Κυρία Ρόμπερτς, αν μάθετε κάτι για την Τρίνα,
πείτε της ότι θέλουμε να βοηθήσουμε.
Ίσως κινδυνεύει. Δεν χρειάζεται να είναι μόνη.
Θες να μιλήσουμε;
Ας μιλήσουμε.
ΠΕΣ ΜΟΥ ΑΝ ΞΕΧΑΣΑ ΤΙΠΟΤΑ - ΙΖΙ
Γεια, Λόρνα.
Ίζι, τελείωσες τα τιμολόγια;
Σ' ευχαριστώ πολύ.
Είδα ότι χρειαζόσουν βοήθεια.
Θα γυρνούσα για να τα κάνω μαζί σου.
Έκανες διάλειμμα σήμερα;
Δεν είναι πρόβλημα, Λόρνα.
Όλα καλά;
Ναι, εννοείται. Απλώς...
Θέλω ρεπό αύριο. Γίνεται;
Φυσικά. Όμως, Ίζι, σίγουρα είσαι καλά;
Μπορείς να μου μιλήσεις.
Το ξέρω.
Απλώς έχω να λύσω κάτι προσωπικά θέματα.
Μιλάμε αργότερα, ναι;
Ναι.
- Καλημέρα. - Τι λέει;
Δεν μ' αρέσει η Λίνκολν.
Έχει τυφλά σημεία κι οι αισθητήρες μού φωνάζουν.
- Πού είναι η Ίζι; - Πήρε ρεπό.
Μην ανησυχείς. Το 'χω.
Σιγά, το να 'μαι δεύτερη συνήγορος, μάνατζερ του γραφείου
κι οδηγός σου δεν είναι δα αγχωτικό.
Μπορώ να οδηγήσω και μόνος. Δεν έχω θέμα.
Ξύπνησα πολύ νωρίτερα και παρέλειψα τη μάσκα με πηλό,
ώστε να έρθω εδώ στην ώρα μου.
Μπες στο κωλοάμαξο, Χάλερ!
Εντάξει. Έλεος.
Σβέλτα!
Πώς κάθεται ο Σίσκο εδώ μέσα;
- Τράβα πίσω το κάθισμα. - Πώς;
Βρες το μαραφέτι!
Η υπεράσπιση καλεί τον Βίκτορ Χένσλι.
- Ποιος είναι αυτός; - Ο δούρειος ίππος μας.
Θα πείτε στους ενόρκους τι επαγγέλλεστε;
Είμαι γενικός διευθυντής του ξενοδοχείου Ρούζβελτ στο Λ.Α.
Άρα, έχετε πρόσβαση σε όλα τα αρχεία του ξενοδοχείου, σωστά;
- Ναι, έχω. - Ωραία.
Όπως ίσως γνωρίζετε, ο πελάτης μου, Τζούλιαν Λα Κος,
είχε ιστοσελίδα για συνοδούς.
Εκεί, το βράδυ της 10ης Αυγούστου,
κάποιος Ντάνιελ Πράις έκλεισε ραντεβού με το θύμα, την Γκλόρια Ντέιτον,
στο δωμάτιο 837 του ξενοδοχείου σας.
Ναι, το γνωρίζω.
Μάθαμε ότι ο πελάτης μου κάλεσε το δωμάτιο
στις 4:40 μ.μ. στις 10 Αυγούστου για επιβεβαίωση.
Ο συνομιλητής συστήθηκε ως Ντάνιελ Πράις.
Θα μας πείτε αν κάποιος Ντάνιελ Πράις έμενε τότε στο δωμάτιο;
- Σύμφωνα με τα αρχεία μας, όχι. - Όχι;
Στις 4:40 μ.μ., όχι πια.
Ένα παντρεμένο ζευγάρι, ο Ντάνιελ και η Λόρα Πράις,
έμειναν εκεί το προηγούμενο βράδυ, αλλά έφυγαν στις 4:15.
- Άρα, δεν ήταν κανείς; - Αδυνατώ να πω με σιγουριά.
Απλώς τα αρχεία δεν δείχνουν πελάτη στο δωμάτιο εκείνη την ώρα.
Έγινε τσεκ άουτ αργά, οπότε το δωμάτιο δεν ήταν διαθέσιμο.
Είναι δυνατόν να μπήκε κάποιος άλλος στο δωμάτιο για να λάβει την κλήση;
Να συστηθεί ως Ντάνιελ Πράις;
Τα πάντα είναι πιθανά,
αλλά όλα κλειδώνουν ηλεκτρονικά.
Θα χρειαζόταν τρόπο να μπει.
Μάλιστα. Ας αλλάξουμε θέμα για λίγο.
Μόλις ανακαλύψατε ότι η Γκλόρια Ντέιτον ήταν στο ξενοδοχείο σας πριν δολοφονηθεί,
κάνατε κάποια έρευνα;
Ναι. Μόλις συνειδητοποιήσαμε ότι το ξενοδοχείο έπαιξε τυχαίο ρόλο
στο συμβάν, σαφώς το ερευνήσαμε.
Εγώ ο ίδιος ανέλαβα την έρευνα.
Καθορίσατε τη χρονολογική σειρά των συμβάντων εκείνη τη νύχτα;
Μάλιστα.
Η κυρία Ντέιτον μπήκε στο ξενοδοχείο στις 9:41 μ.μ.
Έπειτα, ανέβηκε με τον ανελκυστήρα στον όγδοο όροφο,
θεωρητικά για να πάει στο 837.
Μάλιστα. Τι έγινε στη συνέχεια;
Επέστρεψε στο λόμπι λίγα λεπτά αργότερα,
πριν αποχωρήσει από το ξενοδοχείο στις 9:50 μ.μ.
Οι ώρες είναι πολύ συγκεκριμένες. Πώς τα γνωρίζετε όλα αυτά;
Από τις κάμερες ασφαλείας.
Κάμερες ασφαλείας;
Ναι.
Έχουμε εκτεταμένο σύστημα ασφαλείας.
Οι κοινόχρηστοι χώροι και οι ανελκυστήρες καταγράφονται με χρονοσήμανση.
Όταν είδαμε το βίντεο, ήταν απλό να καθορίσουμε τις ώρες.
Φέρατε αυτό το βίντεο σήμερα;
Ναι. Έχω πολλά αντίγραφα.
Ζήτησε κάποιος από την εισαγγελία αυτό το βίντεο;
Ναι. Ο κύριος Νιλ Μπίσοπ από το γραφείο του εισαγγελέα.
Τα πήρε όλα πριν από δύο μήνες.
Πριν από δύο μήνες;
Κυρία Πρόεδρε, να πλησιάσουμε;
Να μαντέψω, κε Χάλερ.
Δεν σας γνωστοποιήθηκε αυτό το υλικό;
Όχι. Σύμφωνα μ' αυτόν τον μάρτυρα,
ο κος Φόρσαϊθ είχε το βίντεο πάνω από δύο μήνες τώρα.
Όχι. Πρώτη φορά ακούω γι' αυτό το βίντεο.
Το πήρε ο ίδιος ο ερευνητής σας.
Εντιμότατη, όλοι συμφωνούν
ότι το θύμα ήταν εκεί λίγο πριν πεθάνει.
Αυτό δεν αμφισβητείται.
Αυτό το βίντεο, όπως περιγράφεται από τον μάρτυρα, είναι άσχετο.
Πώς μπορούμε να κρίνουμε αν είναι σχετικό χωρίς να το δούμε;
Πόσον χρόνο χρειάζεστε;
- Μια ώρα αρκεί. - Πολύ καλά.
Θα διακόψουμε για μία ώρα. Θα ελέγξω κι εγώ το βίντεο.
Κύριε Φόρσαϊθ, συνιστώ να κάνετε το ίδιο.
Ευχαριστώ, Εντιμότατη.
Τι έγινε τώρα;
Άνοιξε η καταπακτή.
Ο δούρειος ίππος.
Θέλαμε το βίντεο να θεωρηθεί στοιχείο, χωρίς να μάθουν ότι το είχαμε εξαρχής.
Το είχαμε εξαρχής;
Δεν χρειάζεται να το βλέπουμε επί μία ώρα, έτσι;
Όχι, αλλά έτσι πρέπει να φανεί. Πήγαινε κάπου με το λάπτοπ.
- Μισό, εγώ; Γιατί; Εσύ πού θα πας; - Επιστρέφω αμέσως.
Δες να μου φέρεις έναν λάτε.
Γεια, Ίζι.
Συμβαίνει κάτι;
Πρέπει να ομολογήσω κάτι.
- Τι; - Πήγα σε συνέντευξη για δουλειά.
Όχι με τον Τόνι Γουόλς, έτσι;
Ο τύπος είναι σκέτος μπελάς.
Η Κατ έπαθε ρήξη χιαστού. Χρειάζονται αντικαταστάτρια.
Ως χορογράφος;
Ίζι, αυτό είναι τέλειο.
Όχι το γόνατό της, αλλά είναι μεγάλη ευκαιρία για σένα.
Ναι.
Όντως είναι.
Ο χορός είναι το μόνο πράγμα που ανέκαθεν ονειρευόμουν να κάνω.
Αλλά μ' αρέσει να δουλεύω για σένα.
Νιώθω ότι κάνω τη διαφορά. Βοηθάω τον κόσμο.
Όπως με βοήθησες εσύ.
Απλώς...
Κοίτα, Ίζι.
Είσαι οικογένεια για μένα, εντάξει; Και στην οικογένεια, αλληλοστηριζόμαστε.
Δεν θέλω να σε χάσω,
αλλά ξέρω και πώς είναι να ακολουθείς την καρδιά σου.
Κι αν ο χορός είναι αυτό που θέλεις, τότε πρέπει να το παλέψεις.
Μα αυτό είναι το θέμα.
Όταν είδα πόσο πονά η Κατ, πόσα παυσίπονα πίνει...
Δεν ξέρω.
Με ξαναπήγε κάπου όπου δεν θέλω να πάω.
Μάλιστα. Τι σου λέει η καρδιά σου;
Κι εσύ είσαι οικογένεια για μένα.
Εσύ, η Λόρνα, ο Σίσκο.
Θέλω να δεσμευτώ, αλλά δεν είμαι δικηγόρος και δεν μπορώ να μείνω οδηγός.
Τότε, ίσως σου χαμογέλασε η τύχη
γιατί άνοιξε μια θέση για μάνατζερ του γραφείου.
Ίσως είσαι η τέλεια υποψήφια.
Υποθέτω ότι η θέση συνεπάγεται και αύξηση;
Έλεος! Αρχίσαμε.
Κι άδειες για να μπορώ να διδάσκω χορό μια στις τόσες.
Εντάξει. Θα το συζητήσουμε.
Σίγουρα θα τα βρούμε. Κλείσαμε, λοιπόν;
Είπες συνέντευξη για δουλειά. Σου πρόσφεραν τη δουλειά;
Έλα, ρε Μίκι. Εννοείται.
Ώστε έτσι, λοιπόν; Εντάξει.
Μπορείτε να υποδείξετε τις κινήσεις της κας Ντέιτον,
ενώ παίζουμε το βίντεο;
Φυσικά.
Η κα Ντέιτον μπαίνει στο ξενοδοχείο.
Πηγαίνει στον ανελκυστήρα, πατάει το κουμπί για να ανέβει.
Για λόγους ιδιωτικότητας, επάνω δεν υπάρχουν κάμερες,
αλλά εδώ είναι πέντε λεπτά αργότερα.
Επέστρεψε στο λόμπι και πήγε κατευθείαν στη ρεσεψιόν.
Κύριε Χένσλι, σ' αυτήν την εικόνα,
ποιοι είναι οι υπάλληλοί σας που είναι ορατοί;
Η ομάδα της ρεσεψιόν, φυσικά.
Εδώ, ο Τσαρλς, μέλος της ομάδας ασφάλειας.
Αναγνωρίζετε κάποιον άλλον;
Δεν θα το έλεγα.
- Κι αυτός εδώ που φοράει καπέλο; - Δεν βλέπουμε το πρόσωπό του.
Φαίνεται ότι το πρόσωπό του ποτέ δεν είναι ορατό,
αλλά από τα ρούχα και τη στάση του, λέτε να δουλεύει στο ξενοδοχείο;
Όχι. Όλοι οι υπάλληλοί μας πάντα φοράνε στολή.
Έχετε υπαλλήλους ασφαλείας που παριστάνουν τους πελάτες;
Όχι, δεν έχουμε.
Τα άτομα της ασφάλειας έχουν θέσεις και καρτελάκια με το όνομά τους.
Μάλιστα. Άρα, αν αυτός ο άντρας δεν είναι υπάλληλός σας,
τότε τι γυρεύει σ' αυτό το βίντεο;
Ένσταση. Ζητά εικασίες.
Ο κος Χένσλι διευθύνει το Ρούζβελτ πάνω από 13 χρόνια τώρα.
Δούλεψε στη ρεσεψιόν και στην ασφάλεια για μια δεκαετία.
Ξέρει το λόμπι καλύτερα από όλους.
Είναι αρμόδιος να κρίνει ως επαγγελματίας
για το τι βλέπει στο βίντεο.
Θα το επιτρέψω. Απαντήστε, παρακαλώ.
Ως επαγγελματίας, θεωρώ ότι την ακολουθούσε.
Την περίμενε πριν έρθει.
Ήξερε πώς να κρύψει το πρόσωπό του από τις κάμερες.
Τέλος, όταν εκείνη κατέβηκε, την ακολούθησε έξω.
Είναι εμφανές πως όταν επιστρέφει ξαφνικά στη ρεσεψιόν,
αυτό τον πιάνει εξαπίνης και αυτοσχεδιάζει.
Ένας μυστηριώδης άντρας.
Ώστε θέλετε να μας πείτε
ότι η κυρία Ντέιτον έφτασε στο ξενοδοχείο σας,
όπου την περίμενε αυτός ο μυστηριώδης άντρας,
ο οποίος την ακολούθησε, και λίγες ώρες αργότερα, ήταν νεκρή;
Ένσταση.
Πέραν της σφαίρας γνώσης του μάρτυρα.
Δεκτή.
Δεν έχω άλλες ερωτήσεις.
- Δικός σας ο μάρτυρας, κε Φόρσαϊθ. - Μόνο μία ερώτηση.
Κε Χένσλι, αφήνοντας στην άκρη την επαγγελματική σας κρίση,
δεν έχετε την παραμικρή ιδέα ποιος είναι αυτός ο άντρας ή τι κάνει.
Σωστά;
Ναι. Φυσικά.
Ευχαριστώ. Τίποτα άλλο.
Ελεύθερος ο μάρτυρας.
Αυτό έπιασε τόπο. Να φέρω το αμάξι ή θα περπατήσουμε;
Πιο καλά για τα γόνατα το περπάτημα.
Ναι, ακριβώς. Είδες καν το βίντεο;
Ή απλώς το πέταξες στη στοίβα με τις άλλες αποτυχίες σου;
Δεν ήταν σχετικό.
Δεν ήταν σχετικό, λέει.
Ξέρεις τι θα ήταν σχετικό; Να μου το πεις για να ετοιμαστώ.
Κακώς άφησες τον μαλάκα να το δείξει.
Εγώ φταίω μόνο που δόθηκε εντύπωση κακοδιαχείρισης.
Αδιαφορώ τι θεωρείς σχετικό ή όχι.
Μη μου ξανακρύψεις κάτι.
Άρχισε να ιδρώνει.
Λυπάμαι, Μπιλ.
Ποιος από τους δύο;
Δώσε μου ένα λεπτό να τα αφήσω αυτά.
Μετά, θα ετοιμαστούμε για τον Ντε Μάρκο.
- Τι θα φάμε; - Θεέ μου.
Το ξέχασα τελείως.
Θα βολευτούμε με την πιτσαρία παραδίπλα. Μην ακούσω παράπονα.
Μάντεψε ποιος δεν πήγε βόλτα.
Γιατί πάντα υποφέρουν τα παιδιά;
Μίκι, πνίγομαι εδώ. Δεν μπορώ να το κάνω μόνη μου.
- Λόρνα, εγώ... - Όχι, άκουσέ με.
Χρειαζόμαστε βοήθεια.
Όχι ασκούμενους. Ουσιαστική βοήθεια.
- Λόρνα, πάψε. - Ποιος θέλει φαΐ από το Din Tai Fung;
Οι προσευχές σου εισακούστηκαν. Η νέα μάνατζερ γραφείου.
Ίζι; Θεέ μου! Χαίρομαι πολύ για σένα!
Και για μένα.
Δύο αιτήσεις στο γραφείο μου πρέπει να κατατεθούν χθες.
Τώρα που πήραμε αύξηση κι οι δύο,
πρέπει να βγάλουμε λεφτά.
Ώρα να πληρώσουν τα ρεμάλια. Ξεκίνα να χρεώνεις.
Όπως φαντάστηκες, δεν μπόρεσα να πετύχω κάπου τον Ντε Μάρκο.
Έστειλαν έναν υπηρεσιακό δικηγόρο.
- Δέχτηκαν την κλήτευση εκ μέρους του; - Ναι.
Αλλά κανείς δεν ξέρει αν θα εμφανιστεί.
Και η Τρίνα;
Της πρότεινα κρησφύγετο των Αγίων του Δρόμου,
αλλά θέλει να μείνει με την Κένταλ.
Το κακό είναι ότι δεν σκοπεύει να κινδυνεύσει για μας ή για την Γκλόρι.
Μάλιστα, δεν θα καταθέσει ξανά μέχρι να συλληφθεί ο Ντε Μάρκο.
Άρα, πρέπει να το πετύχουμε αλλιώς.
Υπάρχει κάτι ακόμα που με ενοχλεί πολύ.
Η Τρίνα παραδέχτηκε επιτέλους ότι ο Ντε Μάρκο την πίεσε να ψευδορκήσει.
Αλλά άκου το εξής.
Δεν ήταν ο μόνος.
Της έδειξα φωτογραφία του Μπίσοπ. Είπε ότι δεν ήταν αυτός.
Είπε ότι ο τύπος δεν είπε κουβέντα
και ότι δεν έμοιαζε καθόλου με τους μπάτσους που ξέρει.
Με ποιον έχει μπλέξει ο Ντε Μάρκο;
- Τα ναρκωτικά έχουν χρήμα. Διαφθείρεσαι. - Ο Ντε Μάρκο κι αν είναι διεφθαρμένος.
Άλλος ένας λόγος να ετοιμαστούμε για την κατάθεσή του, μήπως και γίνει.
Ναι, αλλά πρώτα, ένα διάλειμμα. Ήταν μια καλή μέρα.
Τέλεια μέρα.
Συμφωνώ.
Στην Ίζι, που μου έμαθε ότι ένα 24ωρο
αρκεί για να σου λείψει κάποιος πάρα πολύ.
Και σε αυτούς που χάσαμε στην πορεία.
Εβίβα.
- Εβίβα. - Εβίβα.
Προχωρήστε.
Προχωρήστε, κύριοι! Προχωρήστε!
Στο λεωφορείο.
Πέσε κάτω!
Στα γόνατα!
Τα μάτια στο έδαφος!
ΒΑΣΙΣΜΕΝΟ ΣΤΑ ΒΙΒΛΙΑ ΤΟΥ ΜΑΪΚΛ ΚΟΝΕΛΙ
Υποτιτλισμός: Λιουμπίνκα Δημητρόβα